Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού (ΕΚ) αριθ. 68/2001 της Επιτροπής, της 12ης Ιανουαρίου 2001, σχετικά με την εφαρμογή των άρθρων 87 και 88 της συνθήκης στις ενισχύσεις για την κατάρτιση

(2003/C 23/04)

(Κείμενο που παρουσιάζει ενδιαφέρον για τον ΕΟΧ)

Αριθμός ενίσχυσης: XT 51/01

Κράτος μέλος: Ιταλία

Περιφέρεια: Τοσκάνη

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Ενισχύσεις για δράσεις προώθησης σχεδίων επαγγελματικής εκπαίδευσης, σε τομεακό και περιφερειακό επίπεδο και για την ανάπτυξη της χρήσης της συνεχούς επαγγελματικής εκπαίδευσης στην Τοσκάνη

Νομική βάση: Delibera della giunta regionale della Toscana n. 1120 del 15 ottobre 2001, attuativa di quanto disposto dalla legge 236/93, articolo 9, in merito alla realizzazione di interventi di formazione continua da parte delle regioni e delle province autonome

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 11743369,85 ευρώ (ήτοι 22738334748 λιρέτες) για την περίοδο Οκτωβρίου 2001-2002, που χορηγήθηκαν στην περιφέρεια της Τοσκάνης με το διάταγμα 92/2000 του Υπουργείου Εργασίας και Κοινωνικής Ασφάλειας. Για τα προσεχή οικονομικά έτη, η χορήγηση πόρων εκ μέρους της περιφέρειας της Τοσκάνης θα καθοριστεί με ετήσια εκτελεστικά διατάγματα του Υπουργείου Εργασίας και Κοινωνικής Ασφάλειας. Ο ετήσιος κατά προσέγγιση προϋπολογισμός των επιδοτήσεων αυτών είναι ο ακόλουθος: 3873426,74 ευρώ (ήτοι 7500000000 λιρέτες)

Μέγιστη ένταση ενίσχυσης: Η ενίσχυση χορηγείται με τη μορφή επιστροφής επιλέξιμων δαπανών που πραγματικά δεσμεύτηκαν και αποδείχθηκαν μέσω της εφαρμογής δράσεων εκπαίδευσης, εντός των ορίων των μέγιστων εντάσεων που αναφέρονται παρακάτω, σύμφωνα με τις διατάξεις του κανονισμού (ΕΚ) αριθ. 68/2001:

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

Οι εντάσεις που αναφέρονται στον παραπάνω πίνακα προσαυξάνονται κατά 10 εκατοστιαίες μονάδες όταν η δράση που τυγχάνει ενίσχυσης προορίζεται για την εκπαίδευση εργαζομένων σε μειονεκτική θέση, σύμφωνα με τον ορισμό του άρθρου 2 στοιχείο ζ) του κανονισμού (ΕΚ) αριθ. 68/2001.

Όταν η ενίσχυση χορηγείται στον τομέα των θαλάσσιων μεταφορών, η έντασή της μπορεί να ανέλθει σε 100 % είτε το σχέδιο αφορά μια ειδική εκπαίδευση είτε μια γενική εκπαίδευση, εφόσον πληρούνται οι ακόλουθοι όροι:

- ο αποδέκτης της εκπαίδευσης δεν είναι ενεργό μέλος του πληρώματος, αλλά είναι υπεράριθμος εν πλω,

- η εκπαίδευση δίδεται σε πλοία που έχουν νηολογηθεί στην Κοινότητα

Ημερομηνία εφαρμογής: 15 Οκτωβρίου 2001

Διάρκεια χορήγησης του καθεστώτος ή της μεμονωμένης ενίσχυσης: Έως τις 31 Δεκεμβρίου 2006

Στόχος της ενίσχυσης: Το καθεστώς ενισχύσεων αφορά τόσο τη γενική όσο και την ειδική εκπαίδευση. Σύμφωνα με τις διατάξεις του κανονισμού (ΕΚ) αριθ. 68/2001 άρθρο 2 στοιχείο ε), ως "γενική επαγγελματική εκπαίδευση" νοείται η εκπαίδευση που περιλαμβάνει διδασκαλία η οποία δεν αφορά αποκλειστικά ή κατά κύριο λόγο την τρέχουσα ή μελλοντική θέση του εργαζομένου στην ενισχυόμενη επιχείρηση, αλλά του παρέχει προσόντα τα οποία είναι μεταβιβάσιμα σε άλλες επιχειρήσεις ή σε άλλους τομείς απασχόλησης, βελτιώνοντας σημαντικά με τον τρόπο αυτό, τις δυνατότητες απασχόλησής του. Στο πλαίσιο της εφαρμογής του παρόντος καθεστώτος ενισχύσεων, νοείται ως "γενική" εκπαίδευση:

- η διεπιχειρησιακή εκπαίδευση, είτε η εκπαίδευση που οργανώνεται από κοινού από διάφορες ανεξάρτητες επιχειρήσεις (σύμφωνα με τη σύσταση της Επιτροπής σχετικά με τον ορισμό των ΜΜΕ) ή όταν απευθύνεται σε εργαζομένους διαφορετικών επιχειρήσεων. Η τήρηση των όρων αυτών (διεπιχειρησιακός χαρακτήρας της εκπαίδευσης και ανεξαρτησία των επιχειρήσεων) εξασφαλίζεται στο πλαίσιο της διαδικασίας επιλογής των σχεδίων με την υποβολή των κατάλληλων δικαιολογητικών·

- η εκπαίδευση στο πλαίσιο επιχείρησης σχετικά με τα επαγγελματικά προσόντα που προβλέπονται στο περιφερειακό μητρώο ή η εκπαίδευση σχετικά με τα επαγγελματικά προσόντα, η εγγραφή των οποίων ζητείται στο μητρώο. Η αντίστοιχη πιστοποίηση χορηγείται από την αρμόδια περιφέρεια ή νομό. Η νομική βάση του συστήματος πιστοποίησης προβλέπεται στον περιφερειακό νόμο αριθ. 70 της 31 Αυγούστου 1994 (Nuova disciplina in materia di formazione professionale), και πιο συγκεκριμένα στο άρθρο 11 που προβλέπει τη χορήγηση, ύστερα από εξετάσεις, της πιστοποίησης επαγγελματικών προσόντων ή επαγγελματικής εξειδίκευσης για συγκεκριμένες δράσεις εκπαίδευσης, καθώς και στο άρθρο 18 που αναθέτει στην "Giunta Regionale" την αρμοδιότητα να προβλέψει τα επαγγελματικά προσόντα που περιλαμβάνονται στο περιφερειακό μητρώο και για τα οποία χορηγείται πιστοποίηση επαγγελματικών προσόντων ή επαγγελματικής εξειδίκευσης

Οικείοι οικονομικοί τομείς: - Γεωργία

- Αλιεία και ιχθυοκαλλιέργεια

- Βιομηχανία άνθρακα

- Χαλυβουργία

- Ναυπηγική βιομηχανία

- Συνθετικές ίνες

- Αυτοκινητοβιομηχανία

- Άλλοι βιοτεχνικοί τομείς

- Όλες οι υπηρεσίες

Παρατηρήσεις: Το καθεστώς ενισχύσεων εφαρμόζεται σε όλους τους τομείς που προβλέπονται στον κανονισμό (ΕΚ) αριθ. 68/2001. Κατά δεύτερο λόγο, το παρόν καθεστώς δεν εφαρμόζεται στις ενισχύσεις υπέρ της κατάρτισης ή της ανακύκλωσης των εργαζομένων σε προβληματικές επιχειρήσεις σύμφωνα με τις κοινοτικές κατευθυντήριες γραμμές για τις κρατικές ενισχύσεις υπέρ της διάσωσης και της αναδιάρθρωσης προβληματικών επιχειρήσεων (ΕΕ C 288 της 9.10.1999), στο πλαίσιο των δράσεων διάσωσης ή αναδιάρθρωσης που επιδοτούνται μέσω κρατικών πόρων (ενισχύσεις υπέρ της διάσωσης ή/και της αναδιάρθρωσης). Οι ενισχύσεις αυτές θα αξιολογούνται δυνάμει των εν λόγω κατευθυντήριων γραμμών. Κατά τρίτο λόγο, το παρόν καθεστώς δεν εφαρμόζεται όταν το ποσό της χορηγηθείσας ενίσχυσης σε μια επιχείρηση για ένα μόνο σχέδιο επαγγελματικής εκπαίδευσης είναι ανώτερο του 1 εκατομμυρίου ευρώ, περίπτωση κατά την οποία η ενίσχυση πρέπει να κοινοποιηθεί στην Ευρωπαϊκή Επιτροπή προς έγκριση

Επωνυμία και διεύθυνση της επιδοτούσα αρχής: Regione Toscana - Dipartimento delle politiche formative e dei beni culturali Servizio FSE e Sistema della formazione professionale Piazza della Libertà, 15 I - 50129 Firenze